CELEX: 32017R1006
Language: fi
Date: 2017-06-15 00:00:00
Title: Komission täytäntöönpanoasetus (EU) 2017/1006, annettu 15 päivänä kesäkuuta 2017, täytäntöönpanoasetuksen (EU) N:o 1206/2012 muuttamisesta siltä osin kuin on kyse Aspergillus oryzaen (DSM 10287) tuottaman endo-1,4-beeta-ksylanaasivalmisteen tuotantokannan muuttamisesta lihasiipikarjan, vieroitettujen porsaiden ja lihasikojen rehun lisäaineena (hyväksynnän haltija DSM Nutritional Products Ltd) (ETA:n kannalta merkityksellinen teksti. )

16.6.2017   
               
               
                  FI
               
               
                  Euroopan unionin virallinen lehti
               
               
                  L 153/9
               
            KOMISSION TÄYTÄNTÖÖNPANOASETUS (EU) 2017/1006,
      annettu 15 päivänä kesäkuuta 2017,
      täytäntöönpanoasetuksen (EU) N:o 1206/2012 muuttamisesta siltä osin kuin on kyse Aspergillus oryzaen (DSM 10287) tuottaman endo-1,4-beeta-ksylanaasivalmisteen tuotantokannan muuttamisesta lihasiipikarjan, vieroitettujen porsaiden ja lihasikojen rehun lisäaineena (hyväksynnän haltija DSM Nutritional Products Ltd)
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
      sekä katsoo seuraavaa:
      
                  (1)
               
               
                  Lisäaineluokkaan ”eläintuotantoon vaikuttavat lisäaineet” kuuluvan, Aspergillus oryzaen (DSM 10287) tuottaman endo-1,4-beeta-ksylanaasivalmisteen käyttö hyväksyttiin kymmeneksi vuodeksi lihasiipikarjan, vieroitettujen porsaiden ja lihasikojen rehun lisäaineena komission täytäntöönpanoasetuksella (EU) N:o 1206/2012 (2).
               
            
                  (2)
               
               
                  Asetuksen (EY) N:o 1831/2003 13 artiklan 3 kohdan mukaisesti hyväksynnän haltija on ehdottanut kyseisen valmisteen hyväksynnän ehtojen muuttamista pyytämällä, että tuotantokanta muutetaan Aspergillus oryzaesta (DSM 10287) Aspergillus oryzaeksi (DSM 26372). Hakemuksen mukana toimitettiin tarvittavat hakemusta tukevat tiedot. Komissio toimitti hakemuksen edelleen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
               
            
                  (3)
               
               
                  Elintarviketurvallisuusviranomainen totesi 14 päivänä heinäkuuta 2016 antamassaan lausunnossa (3), että Aspergillus oryzaen (DSM 26372) tuottamalla endo-1,4-beeta-ksylanaasivalmisteella ei ole haitallisia vaikutuksia eläinten terveyteen, ihmisten terveyteen ja ympäristöön. Lisäksi elintarviketurvallisuusviranomainen totesi, että lisäaine voi osoittautua tehokkaaksi eläintuotantoon vaikuttavaksi lisäaineeksi siipikarjalajien, vieroitettujen porsaiden ja lihasikojen ruokinnassa. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
               
            
                  (4)
               
               
                  Asetuksen (EY) N:o 1831/2003 5 artiklassa säädetyt edellytykset täyttyvät.
               
            
                  (5)
               
               
                  Sen vuoksi täytäntöönpanoasetusta (EU) N:o 1206/2012 olisi muutettava.
               
            
                  (6)
               
               
                  Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.
               
            
                  (7)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Korvataan täytäntöönpanoasetuksen (EU) N:o 1206/2012 liite tämän asetuksen liitteessä olevalla tekstillä.
      2 artikla
      Sallitaan liitteessä tarkoitetun valmisteen ja sitä sisältävän rehun, joka on valmistettu ja varustettu merkinnöillä ennen 6 päivää tammikuuta 2018 ennen 6 päivää heinäkuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 15 päivänä kesäkuuta 2017.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 268, 18.10.2003, s. 29.
      
         (2)  EUVL L 347, 15.12.2012, s. 12.
      
         (3)  EFSA Journal (2016); 14 (8): 4564.
      
         LIITE
         ”
               LIITE
               
                           Lisäaineen tunnistenumero
                        
                        
                           Hyväksynnän haltijan nimi
                        
                        
                           Lisäaine
                        
                        
                           Koostumus, kemiallinen kaava, kuvaus, analyysimenetelmä
                        
                        
                           Eläinlaji tai -ryhmä
                        
                        
                           Enimmäisikä
                        
                        
                           Vähimmäispitoisuus
                        
                        
                           Enimmäispitoisuus
                        
                        
                           Muut määräykset
                        
                        
                           Hyväksynnän voimassaolo päättyy
                        
                     
                           Aktiivisuusyksikköä / kg täysrehua, jonka kosteuspitoisuus on 12 %
                        
                     
                           
                              Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
                           
                        
                     
                           4a1607i
                        
                        
                           DSM Nutritional Products Ltd
                        
                        
                           Endo-1,4-beeta-ksylanaasi
                           EC 3.2.1.8
                        
                        
                           
                              Lisäaineen koostumus
                           
                           Endo-1,4-beeta-ksylanaasivalmiste, jota tuottaa Aspergillus oryzae (DSM 26372) ja jonka vähimmäisaktiivisuus on:
                           
                                        
                                    
                                    
                                       kiinteänä: 1 000  FXU (1)/g
                                    
                                 
                                        
                                    
                                    
                                       nesteenä: 650 FXU/ml
                                    
                                 
                              Tehoaineen kuvaus
                           
                           
                              Aspergillus oryzae (DSM 26372) -organismin tuottama endo-1,4-beeta-ksylanaasi
                           
                              Analyysimenetelmä
                               (2)
                           
                           
                              Aspergillus oryzae (DSM 26372) -organismin tuottaman endo-1,4-beeta-ksylanaasin kvantifioimiseksi rehun lisäaineesta:
                           
                                       —
                                    
                                    
                                       kolorimetrinen menetelmä, jolla mitataan dinitrosalisyylihapon (DNSA) tuottamaa värillistä seosta ja ksylosyylisia osia, joita vapautuu ksylanaasin vaikuttaessa arabinoksylaaniin.
                                    
                                 
                              Aspergillus oryzae (DSM 26372) -organismin tuottaman endo-1,4-beeta-ksylanaasin kvantifioimiseksi esiseoksista ja rehuista:
                           
                                       —
                                    
                                    
                                       kolorimetrinen menetelmä, jolla mitataan vesiliukoista väriainetta, jota ksylanaasi vapauttaa värillä merkitystä kauran/spelttivehnän atsoksylaanista.
                                    
                                 
                        
                           Lihasiipikarja
                        
                        
                           —
                        
                        
                           100 FXU
                        
                        
                           —
                        
                        
                           
                                       1.
                                    
                                    
                                       Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                    
                                 
                                       2.
                                    
                                    
                                       Suositeltava enimmäisannostus / kg täysrehua:
                                       
                                                   —
                                                
                                                
                                                   lihasiipikarja: 200 FXU
                                                
                                             
                                                   —
                                                
                                                
                                                   (vieroitetut) porsaat: 400 FXU
                                                
                                             
                                                   —
                                                
                                                
                                                   lihasiat: 400 FXU.
                                                
                                             
                                 
                                       3.
                                    
                                    
                                       Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja ja ihonsuoja mukaan luettuina.
                                    
                                 
                                       4.
                                    
                                    
                                       Käytetään vieroitetuille porsaille noin 35 kg:aan asti.
                                    
                                 
                        
                           4. tammikuuta 2023
                        
                     
                           Vieroitetut porsaat
                        
                        
                           200 FXU
                        
                     
                           Lihasiat
                        
                        
                           200 FXU
                        
                     ”
         
            (1)  FXU on entsyymimäärä, joka vapauttaa atsovehnäarabinoksylaanista 7,8 mikromoolia pelkistäviä sokereita (ksyloosiekvivalentteina) minuutissa (pH 6,0; 50 °C).
         
            (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports